open-index/open-wikipedia-markdown huggingface dataset:
Aethelthryth

**Æthelthryth** (ili **Æðelþryð**) (cca. 636 – 23. jun 679) je anglosaksonska kršćanska svetica za koju se često koristi ime **Etheldreda** ili, ponekad, od milja, **Audrey**. Bila je istočnoanglijska princeza i fenlandska kraljica prije nego što se zaredila i postala prvim Opatom Elya u današnjoj engleskoj Grofoviji Cambridgeshire.

## Biografija
Vjerojatno je bila rođena u Exningu blizu Newmarketa u Suffolku kao jedna od četiriju svetih kćeriju kralja Onne od Istočne Anglije. Sve su se povukle iz sekularnog života i osnovale opatije. Osim triju sestara (Seksburge, Etelburge, Vitburge, imala je brata Jurmina.

Oko 652. udala se Tondbercta, poglavicu ili princa južnih Gyrwasa. Nekako je supruga uvjerila neka poštuje njen zavjet trajnog djevičanstva koji je dala još prije udaje. Nakon suprugove smrti 655. povukla se na dotarij u Ely, koji je dobila od svog supruga Tondbercta. Na tom je otoku poslije osnovala opatiju u Elyju 673. godine. Zbog političkih se razloga ponovo udala 660., ovog puta za Egrita Northumbrijskog. Malo poslije njegova dolaska na prijestolje 670., Eteldreda je postala časna sestra.

Za sveticu je drže rimokatolici, anglikanci i pravoslavci.
Glavno mjesto štovanja bila je katedrala u Elyu, koja je danas u ruševnom stanju. Danas je to crkva sv. Etelrede u Ely Placeu, Holborn, London.

Blagdan sv. Eteldrede je 23. juna. Zaštitnica je oboljelih na grlu. Ikonografski ju se prikazuje kao opaticu koja u ruci drži Elyjsku katedralu.

## Izvori
* Virginia Blanton (2007) *Signs of Devotion: the cult of St Aethelthryth in medieval England, 695-1615*. University Park, Pa: Pennsylvania State University Press 
* McCash, June Hall & Judith Clark Barban, ed. and trans. (2006) *The Life of Saint Audrey*; a text by Marie de France. Jefferson, NC: McFarland 
* M. Dockray-Miller (2009) *Saints Edith and Æthelthryth: Princesses, Miracle Workers, and their Late Medieval Audience; the Wilton Chronicle and the Wilton Life of St Æthelthryth*, Turnhout: Brepols Publishers 

;Fusnote

## Vanjske veze

* Richard John King, 1862. *Handbook of the Cathedrals of England* (Oxford) (On-line text)
* 
* ''The Life of St. Aethelthryth''  by Ælfric
Eorcenberht od Kenta

**Eorcenberht od Kenta** (također **Ærconberht**, **Earconberht** ili **Earconbert**) (? - 14. jul 664) bio je anglosaksonski kralj Kenta od 640. do smrti.

Bio je sin prethodnog kralja Eadbalda, a neki izvori navode da mu je majka bila franačka princeza Emma od Austrazije. Drugi izvori navode da je imao starijeg brata Eormenreda koji je ili bio namjerno "preskočen" prilikom nasljeđivanja ili bio zajednički vladar u prvim godinama nakon očeve smrti. 

Za razliku od oca, koji je neko vrijeme koketirao sa paganstvom, Eorcenberht se pokazao kao potpuno kršćanski kralj. Beda Uvaženi navodi da je bio prvi anglosaksonski vladar koji je naredio da se unište paganski "idoli" te tjerao svoje podanike na Korizmu. Kada je godine 655. umro Sveti Honorije, Eorcenberht je na ispražnjenu stolicu kenterberijskog nadbiskupa imenovao Deusdedita, prvog Anglosaksonca na toj dužnosti.

Oženio se za Seaxburh, kćer istočnoanglijskog kralja Anne. Sa njom je imao dva sina - Ecgberthta i Hlotherea - koji će obojica postati kraljevi, te dvije kćeri - Eorcengotu i Ermenildu, koje će obje postati svetice.

## Fusnote

## Literatura
* Bede, *[[Historia ecclesiastica gentis Anglorum|The Ecclesiastical History of the English People]]*
*
Eormenred od Kenta

**Eormenred** (? - prije 664) bio je član vladajuće porodice Kraljevine Kent, koga neki od historijski tekstovi navode kao kralja. U izvorima njegovog doba nema spomena o Eormenredu, ali ga zato spominju kasnije hagiografije, zbog čega dio historičara smatra da je bio autentična historijska ličnost.

Prema kasnijim izvorima Eormenred je bio stariji sin kralja Eadbalda, i njegove druge supruge Emme, za koga se navodi da je bila franačka princeza. Na franačko porijeklo ukazuje i franačko ime "Eormenred", isto kao i ime njegovog mlađeg brata Eorcenberht. Prije očeve smrti godine 640. Eormenred se oženio za Oslavu imao četvoro ili petoro djec; dva sina - Æthelberhta i Aethelreda - i dvije kćeri - Domne Eafe i Eormengyth. Spominje se i Eormenburh, koja može biti treća kčer ili nadimak za Domne Eafe.

Nakon očeve smrti je na prijestolje stupio Eorcenberht. Nije jasno da li je Eormenred bio zajednički vladar, ili bio bratov vazal sa titulom "kralja". Umro je prije brata, te mu je ostavio djecu na brigu. Međutim, nakon što je sam Eorcenberht umro, njegov sin i nasljednik Ecgberht je dao pobiti svoje rođake i potencijalne suparnike. Domne Eafe je jedina preživjela, te je poslije u Thanetu od Ecgberhta dobila zemlju kao iskupljenje za smrt svoje braće. 

## Izvori
Ecgberht od Kenta

**Ecgberht** (ili **Egbert**) (? - 4. jul 673) bio je kralj Kenta koji je vladao od 664. do smrti.

Otac mu je bio kralj Eorcenberht, majka Seaxburh. Moguće je da je u trenutku očeve smrti bio dijete, jer se navodi kako je na početku vladavine njegova majka služila kao regent.

Ecgberhtov dvor je bilo mjesto intenzivne crkvene i diplomatske djelatnosti. Na njemu je pruženo gostoprimstvo Wilfridu i Benedictu Bicopu, a nadbiskupu Teodoru i opatu Adrianu se pružila pratnja prilikom njihovih putovanja u Galiju.

Kasnije legende, vezane uz sv. Mildrith, navode kako je svoje rođake Aethelreda i Aethelberhta (sinove strica Eormenreda) dao pobiti kao suparnike za prijestolje; kasnije je platio wergild (krvarinu) njihovoj sestri Domne Eafe.

Navodi se kako je bio pokrovitelj samostana u Chertseyju.

Nakon smrti 673. ga je naslijedio brat Hlothhere.

## Literatura
* Bede, *The Ecclesiastical History of the English People*
*
Tron Krizanteme

je srpskohrvatski izraz za prijestolje cara Japana. Izraz se može koristiti i za specifično prijestolje, kao prijestolje *takamikura* (高御座) u Shishin-denu Carskoj palači u Kyotu.

Car u službene svrha koristi različita prijestolja ili stolice, kao u Carskoj palači u Tokyu ili tron koji car koristi u Dijeti prilikom carskog govora, ali ona nisu poznata kao "Tron Krizanteme".

U metonimnom smislu izraz "Tron Krizantema" se također retorički odnosi na državnog poglavara kao i samu instituciju japanske monarhije.

## Izvori

## Reference
* Aston, William George. (1896). *[[Nihongi]]: Chronicles of Japan from the Earliest Times to A.D. 697*. London: Kegan Paul, Trench, Trubner. [reprinted by Tuttle Publishing, Tokyo, 2007.  (paper)]
* Brown, Delmer M. and Ichirō Ishida, eds. (1979). [ Jien, c. 1220], *[[Gukanshō]] (The Future and the Past, a translation and study of the Gukanshō, an interpretative history of Japan written in 1219).* Berkeley: University of California Press. 
* Martin, Peter. (1997). ''The Chrysanthemum Throne: A History of the Emperors of Japan.'' Honolulu: University of Hawaii Press. 
* McLaren, Walter Wallace. (1916). ''A Political History of Japan During the Meiji Era, 1867-1912.'' London: G. Allen & Unwin. OCLC 2371314
* Ponsonby-Fane, Richard Arthur Brabazon. (1959). ''The Imperial House of Japan.'' Kyoto: Ponsonby Memorial Society. OCLC 194887
* Post, Jerrold and Robert S. Robins, (1995). ''When Illness Strikes the Leader.'' New Haven: Yale University Press. 
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]; ou, [http://books.google.com/books?id=18oNAAAAIAAJ&dq=nipon+o+dai+itsi+ran Annales des empereurs du Japon.*] Paris: Oriental Translation Fund of Great Britain and Ireland.
* Varley, H. Paul , ed. (1980). [ Kitabatake Chikafusa, 1359], *[[Jinnō Shōtōki]] ("A Chronicle of Gods and Sovereigns: Jinnō Shōtōki of Kitabatake Chikafusa" translated by H. Paul Varley).* New York: Columbia University Press. 

## Vanjske veze
* NYPL Digital Galery : ''Trono del imperator del Giapone.''  by Andrea Bernieri (artist). Source: Ferrario, Giulio (1823). *Il costume antico e moderno, o, storia del governo, della milizia, della religione, delle arti, scienze ed usanze di tutti i popoli antichi e moderni.* Firenze : Batelli.
Hlothhere od Kenta

**Hlothhere** (; ? - 6. februar 685) bio je kralj Kenta od 673. do 685.

Bio je sin kralja Eorcenberhta, a svog brata Ecgberhta I je naslijedio 673. Po svemu sudeći, na početku vladavine je došao u sukob sa Mercijom; godine 676. je mercijski kralj Æthelred napao Kent i izazvao veliko pustošenje; prema Bedi Uvaženom su opljačkani čak i crkve i samostani, a grad Rochester opustošen.

Hlothhere je ipak preživio taj napad. Neko vrijeme je vladao zajedno sa nećakom Eadricom, Ecgberhtovim sinom. Iz tog perioda potiče najranija do danas sačuvana kraljevska povelja, datirana 1. aprila 675. godine  Postoje još dvije povelje koje se pripisuju Hlothereu (S1648, S1648a), iako se čini da je riječ o kopijama povelja Swæfhearda (S10 http://www.anglo-saxons.net/hwaet/?do=seek&query=S+10 ) i Swæfberhta (S11 http://www.anglo-saxons.net/hwaet/?do=seek&query=S+11 ) (Kelly 1995). Hlothhere i njegov nećak su zajedno donijeli Zakon Hlothherea i Eadrica, jedan od najstarijih sačuvanih engleskih zakonika.

Godine 685. je Eadric otišao u egzil kod Južnih Saksonaca. Odatle je iste godine protiv svog strica digao ustanak; u borbi je Hlothhere ranjen i poslije umro od zadobivenih rana. Eadric je potom zauzeo prijestolje.

## Reference
Zhang Jiuling

**Zhang Jiuling** () (673/678-740), kurtoazno ime **Zishou** (子壽), nadimak **Bowu** (博物), formalno **Grof Wenxian od Shixinga** (始興文獻伯), bio je kineski državnik, pjesnik i učenjak iz doba dinastije Tang, koji je služio kao kancelar za vrijeme vladavine cara Xuanzonga.

## Napomene i reference


* *[[Knjiga Tanga]]*, vol. 99 .
* *[[Nova knjiga Tanga]]*, vol. 126 .
* *[[Zizhi Tongjian]]*, vols. 210, 212, 213, 214.
Sjeverni Mahavavi

**Sjeverni Mahavavi** zvan i samo **Mahavavi** je rijeka na sjeverozapadu Madagaskara duga 160&nbsp;km, iz Sliva Masiva Tsaratanana.
## Geografija
*Sjeverni Mahavavi* izvire na zapadnim obroncima planine Andohanisambirano (2 501 m) u Masivu Tsaratanana, na nadmorskoj visini od 2 200 m. 
Od izvora rijeka teče u pravcu sjevera do kanjona Andranomafana, gdje ima brojne vodopade, jer se u svega 4 kilometara spusti za 100 metara. I nakon tog velikog pada, *Mahavavi* se nastavlja obrušavati u obalnu dolinu, jer se za slijedećih 60&nbsp;km spusti od 1 900 metara na svega 200 metara nadmorske visine. 
Po spuštanju u obalnu ravnicu *Mahavavi* mijenja karakter, ima široko korito i usporava tok. Na tridesetak kilometara prije grada Ambilobe ima spektakularne slapove, a od samog grada račva se na brojne rukavce i formira veliku lepezastu deltu, po kojoj se nalaze plantaže kompanije *SIRAMA s.a.* Nakon dvadesetak kilometara uvire u Mozambički kanal.

Za niskog vodostaja, regulaciona brana kod grada Ambilobe, prebacuje svu vodu iz rijeke u umjetni kanal Sosumav. *Sjeverni Mahavavi* ima samo jednu veću pritoku, i to desnu Antsiatsiju dugu 60 kilometara.

Ukupna duljina rijeke *Sjeverni Mahavavi* je 160&nbsp;km, a površina njena sliva je 3 270&nbsp;km².

## Povezano
* Rijeke Madagaskara
## Napomene

## Vanjske veze
* Fotografija ''Sjevernog Mahavavija'' na portalu panoramio
Ambilobe

**Ambilobe** je grad na sjeverozapadu Madagaskara od 14 425 stanovnika  u *[[Provincija Antsiranana|Provinciji Antsiranana]]* i *Regiji Diana*, administrativni centar istoimenog *Distinkta Ambilobe*, koji se nalazi 135&nbsp;km južno od provincijskog središta Antsiranane. *Ambilobe* je poznat kao rodni grad bivšeg malgaškog predsjednika Alberta Zafija (1993. -1996.).

## Historija
*Ambilobe* je bio historijska prijestolnica plemena Antankarana. Njihov posljednji kralj Tsimiaro III., razvlašten je tek 1982. Krajem 19. vijeka pored *Ambilobea* zbila se bitka između vojske Kraljevstva Antankarana i merinskog kralja Radame I. Većina antankaranskih vođa je izginula u toj bitci, njihovi grobovi nalaze se u pećinama *Rezervata prirode Ankarana*. Oni predstavljaju svetinje za lokalne stanovnike, koji vjeruju da će jednog dana uskrsnuti.
Početkom 20. vijeka pored *Ambilobea* kopalo se zlato, do dvije tone godišnje, - 
tad su izgrađene prve veće građevine u mjestu zgrade uprave, škola, bolnica.

## Geografske i klimatske karakteristike
*Ambilobe* leži s desne strane rijeke Sjeverni Mahavavi, na početku njegove velike 
delte u Mozambički kanal, u centru plodne doline Mahavavi, dvadesetak kilometara od mora.
*Ambilobe* ima tropsku klimu - s prosječnom temperaturom od 30&nbsp;°C.

## Transport i privreda
*Ambilobe* je udaljen 948&nbsp;km od glavnog grada Antananarivo, s kojim je povezan nacionalnim cestama br. 7. i 4.
 
Grad ima i mali *[[Aerodrom]] Ambilobe* (IATA: AMB ICAO: FMNE) 
*Ambilobe* je grad u kome je većina aktivnosti vezana uz proizvodnju i preradu šećerne trske, pamuka i stočarstvo. Najveće poduzeće u gradu 
je šećerana SIRAMA s.a. (nekadašnji SOSUMO, Société Sucrière du MOSO). Većina stanovnika *Ambilobea* bavi se poljoprivredom i stočarstvom (između 35 % do 40 %), u industriji radi 13 %, u ribarstvu 10 % a u upravi i uslugama 2 % stanovnika.

Na udaljenosti od 30&nbsp;km u pravcu sjevera nalazi se *Rezervat prirode Ankarana*, sa brojnim planinarskim stazama i pećinama.
Velika atrakcija su i slapovi na rijeci Sjeverni Mahavavi kod mjesta Amborondolo, udaljeni 30&nbsp;km od centra.

## Povezano
* Popis gradova na Madagaskaru

## Napomene

## Vanjske veze
* Ambilobe na portalu Nord Madagascar 
* Fotografija Ambilobea i ''Sjevernog Mahavavija'' na portalu panoramio
Mananjari (Madagaskar)

**Mananjari** je jedna od većih rijeka Istočnog sliva na Madagaskaru duga 212&nbsp;km.

## Geografija

Rijeka *Mananjari* izvire na sjevernim padinama gorja jugoistočno od grada Fandriana, na nadmorskoj visini od 1 500 m, svega 100&nbsp;km zračne linije od obala Indijskog oceana. Prvih nekoliko kilometara, nakon izvora *Mananjari* teče u pravcu sjevera, zatim naglo zavija i teče vijugajući prema jugu kroz stjenovite kanjone do mjesta Ifanadiana. Nešto prije Ifanadiane, prima svoje desne pritoke, koji mu mjenjaju smjer u pravcu istoka, zatim se teče kroz obalnu ravnicu sa velikim meandrima do svog ušća u Indijski ocean kod grada Mananjari.

Ukupna duljina rijeke *Mananjari* je oko 212&nbsp;km, a površina njegova sliva je 6 780&nbsp;km²

## Povezano
* Rijeke Madagaskara

## Reference

## Vanjske veze
* Fotografija rijeke ''Mananjari'', na portalu panoramio
Nagrada Saturn za najbolju seriju sindikalne/kablovske televizije

Slijedi lista dobitnika **[[nagrada Saturn|nagrade Saturn]]** za **najbolju seriju sindikalne/kablovske televizije**:

## Višestruki dobitnici
* *Battlestar Galactica* - 3 puta
* *Breaking Bad* - 3 puta
* *Farscape* - 3 puta
* *Stargate SG-1* - 3 puta
* *The Outer Limits* - 2 puta
* *The Walking Dead* - 2 puta
Rianila (Madagaskar)

**Rianila** je rijeka Istočnog sliva na sjeveroistoku Madagaskara duga 134&nbsp;km.

## Geografija
Rijeka *Rianila* izvire na obroncima *Masiva Fahona* (1 510 m) na rubu Visoravni Betsimisaraka, na nadmorskoj visini od 1 450 m. 
Od izvora rijeka teče generalno u pravcu istoka, obilazeći velike planine u velikim lukovima od sjevera do juga, uskim kanjononom.
*Rianila* se spušta sa 1 450 m na 200 m, u svega 46&nbsp;km, tako da njen prosječni pad iznosi 26 m/km. Kod mjesta Fetraombo, *Rianila* prelazi preko zadnje barijere na kojoj ima posljednji vodopad. Odatle do ušća u Indijski ocean kod mjesta Andevoranto je plovna. Kod grada Brickavillea, prima svoju najveću pritoku *Rongarongu* s lijeve strane, zatim naglo skreće na jug, da bi nešto prije ušća primila desnu pritoku *Vohitru*. Odatle sreće na istok, i svega par kilometara dalje kod mjesta *Andevoranto*, ulazi u more.

Ukupna duljina rijeke *Rianila* je 134&nbsp;km, a površina njena sliva je 7 820&nbsp;km².

## Povezano
* Rijeke Madagaskara

## Napomene

## Vanjske veze
* Fotografija mosta preko ''Rianile'' kod grada Brickaville, na portalu panoramio
Maevarano (Madagaskar)

**Maevarano** je jedna od rijeka Sliva Masiva Tsaratanana na sjeverozapadu Madagaskara duga 203&nbsp;km.

## Geografija
Rijeka *Maevarano* izvire na južnim obroncima planine Andohanisambirano u Masivu Tsaratanana, na nadmorskoj visini od 2 200 m, nedaleko od izvora rijeke Sumbiruno.

Od izvora teče u pravcu juga, u dubokom i strmom kanjonu sa prosječnim nagibom od 48 m/km, zatim ulazi u močvarnu kotlinu Ankaizina, na nadmorskoj visini od 1 000 m. Tu se smiruje, nagib joj pada 1 m/km, i počinje jako meandrirati. Nakon napuštanja kotline, rijeka zavija prema zapadu, kod mjesta Sandrakotaheli na visini od 200 m prima svoju najveću pritoku
Sandrakotu, koja izvire na planini Ambondrona (2 262 m). Zatim naglo zavija prema jugu i izlazi iz brda u obalnu ravnicu, ponovno naglo zavija prema sjeveru, a zatim uz velike meandre teče prema zapadu i Zaljevu Loza, gdje ima malu deltu na uviru u Mozambički kanal.

Ukupna duljina rijeke *Maevarano* je 203&nbsp;km, a površina njena sliva je 5 360&nbsp;km²..
* Porječje rijeke *Maevarano* je predmet velikih geoloških istraživanja, zbog svog neobičnog sastava i brojnih fosilnih ostataka prastanovnika mora, tako da se pretpostavlja da je to nekoć bilo morsko dno.

## Povezano
* Rijeke Madagaskara

## Reference

## Vanjske veze
* O geološkoj prošlosti rijeke Maevarano na portalu docstoc
Opatija Monkwearmouth-Jarrow

**Wearmouth-Jarrow** je ime za dva nekadašnja samostana blizanca na sjeveroistoku Engleske u današnjoj Grofoviji Tyne and Wear, koje je podigao Benedict Biscop krajem 7. vijeka.

Prvo je 674. podigao Samostan sv. Petra, na lokalitetu *Monkwearmouth* pokraj Rijeke Wear u današnjem Sunderlandu.
Nakon tog je 681. podigao Samostan sv. Pavla pokraj Rijeke Tyne u današnjem Jarrowu.

## Historija

Ta dva objekta danas su znani kao **Opatijska crkva sv. Petra i sv. Pavla, Wearmouth-Jarrow** .

Anglosaksonski velikaš Benedict Biscop se nakon svog hodočašća u Rim, toliko oduševio kršćanstvom, da je nakon povratka u tadašnju Kraljevinu Nortumbriju odlučio podići samostan kao nukleus iz kog bi se širilo službeno, odnosno *[[rim]]sko kršćanstvo* nasuprot dotadašnjem keltskom kršćanstvu.

Nakon izgradnje prvog, zbližio se sa tadašnjim kraljem Ecgfrithom, i uspio ga oduševiti svojim podhvatom, pa mu je ovaj 682. poklonio dodatno zemljište u obližnjem Jarrowu, da podigne novi samostan.

Ta dva samostana, iako udaljena sedam milja, su se otada kroz historiju smatrali dijelom jedinstvene opatije. To su bili prvi engleski sakralni objekti sagrađeni od kamena, a isto tako i prve građevine koje su imale staklo na prozorima, i finu dekoraciju, zbog tog ih se često  naziva kolijevkom engleske umjetnosti i književnosti, pri čemu je za zadnju najzaslužniji Beda Uvaženi, jedan od najpoznatijih pisaca i historičara ranog srednjeg vijeka.

Zlatno doba opatije okončano je nakon što su je norveški Vikinzi orobili 794., a iza tog konačno uništili danski Vikinzi - 860.

Opatija je obnovljena 1083., ali je odtad bila samo omanja ćelija priorata Durhamske katedrale.

Opatija je ukinuta za vladavine kralja Henrya VIII i provođenja reformacije.

Na mjestu samostana u Monkwearmouthu se danas nalazi parohijska crkva sv. Petra, dok je u Jarrowu nalaze ruine zidova i dijelovi crkve sv. Pavla, posvećene 685. I nedaleko od nje muzej - Bede's World (Bedin svijet).

## Reference

## Vanjske veze

* Bede's World Website
* Monkwearmouth Parish 
* Wearmouth-Jarrow candidate World Heritage Site website
Benedict Biscop

**Benedict Biscop** (cca. 628 – 690), također poznat i kao **Biscop Baducing** bio je anglosaksonski opat i osnivač Priorata Monkwearmouth-Jarrow, gdje je također osnovao znamenitu biblioteku. Nakon smrti se slavio kao svetac.

## Fusnote

## Izvori
* *HAbb* Bede, Lives of the Abbots of Wearmouth and Jarrow 
* Catholic Online
* Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. .
* Bede's World guidebook, 2004
* *AVCeol*: Anonymous, "Life of Abbot Ceolfrith" in Webb & Farmer (eds), *The Age of Bede.* London: Penguin, 1983. 
* Blair, Peter Hunter, *The World of Bede.* Cambridge: Cambridge University Press, 1970. .
* Benedict Biscop at Catholic Forum
Ceol od Wessexa

**Ceol** (također poznat kao **Ceola** ili **Ceolric**) bio je kralj Wessexa od 592. do 597. 

Bio je sin kralja Cynrica. Godine 592. je, nakon bitke kod Woden's Burga, u kojoj je poražen njegov stric i prethodnik Ceawlin, protjerao njegovog sina Cuthwinea, stupio na prijestolje. Umro je godine 597. kada ga je naslijedio brat Ceolwulf.

Ceolova loza, odnosno ogranak vladajuće dinastije Wessexa, je na prijestolju ostao do 674. godine. Dva kralja susjedne Mercije - Coenwulf i Ceolwulf su za sebe također tvrdili da potiču od Ceola.

## Napomene
Cuthwine od Wessexa

**Cuthwine** (cca. 565 - iza 648?) je bio zapadnosaksonski princ iz dinastije Wessex. Bio je sin kralja Ceawlina, i sa njim je otišao u egzil nakon svrgavanja od strane Ceawlinovog nećaka Ceola. Historijski izvori navode da je za vrijeme Ceolove vlasti živio kao odmetnik, ali da je za vlasti Ceolovog nasljednika Ceolwulfa stvorio određenu vlast u dolini Temze. Živio je prilično dugo, uključujući vladavine Ceolwulfovih nasljednika Cynegilsa i Cenwalha. Dočekao je i godinu 645. kada je Wessex napao i zauzeo mercijski kralj Penda; Cenwalh je tada protjeran u Istočnu Angliju, a Cuthwine je naveden kao jedna od osoba koja je pregovarala sa Mercijancima. Njegovi praunuci Caedwalla i Ine su kasnije postali kraljevi; od njega i potiče i Egbert, predak kasnijih kraljeva ujedinjene Engleske.

## Povezano
* Porodično stablo dinastije Wessex

## Reference
Anapji

**Anapji** ili **Ribnjak Anap** je umjetno jezero, odnosno ribnjak koje se nalazi Nacionalnom parku Gyenongju u Južnoj Koreji. Predstavljao je dio kompleksa palače stare korejske države Silla. Sagrađen je po naređenju kralja Munmua 674. Jezero se nalazi na sjeveroistočnom rubu kompleska palače Banwolseong u središnjem Gyeongjuu. Ovalnog je oblika; prostire se 200m u smjeru istok-zapad i 180 m u sjeveru sjever-jug. Na njemu se nalaze tri mala otoka.

## Galerija

File:Anapji Pond-Gyeongju-Korea-2006-02.jpg
File:Korea-Gyeongju-Anapji Pond-01.jpg|Ribnjak Anap ispred kompleksa palače Banwolseong
File:Anapji Pond-Gyeongju-Korea-2006-07.jpg|Rekonstruriani paviljon na jezeru Anapji.
File:Korea-Gyeongju-Anapji Pond-04.jpg


## Reference

* Daegu MBC editing team, *Anapji* p4, Book Sorie, Seoul, 2004. .

## Vanjske veze

* Gyeongju National Museum
* Gyeongju City official site  in English
* The Architecture and Skyscraper Community of Korea 
* Asian Historical Architecture profile of Anapji
Cwichelm od Wessexa

**Cwichelm** (? - cca. 636) je bio anglosaksonki kralj Gewissea, plemena u gornjem toku Temze, područja koje je kasnije postalo dio kraljevstva Wessex. Ponekad se navodi kao jedan od kraljeva Wessexa.

*[[Anglosaksonska kronika]]* navodi da se 614. borio protiv Velšana i "pobio njih dvije hiljade". Beda Uvaženi, pak, navodi kako je godine 626. po njegovom naređenju pokušan atentat na Edwina od Deire. Godine 628. se zajedno sa kraljem Cynegilsom borio protiv mercijskog kralja Pende; ishod nije naveden, ali se pretpostavlja da je poražen. Posljednji zapis o njemu datira iz 636. kada je navedeno da se zajedno sa Cynegilsom krstio.

Odnos Cwichelma sa Cynegilsom je predmet špekulacije historičara. Smatra se da je bio Cynegilsov rođak, a možda čak i sin, te da su njih dvojica zajedno vladali Wessexom.

## Povezano
* Porodično stablo Dinastije Wessex
674.

__NOTOC__
Godina **674.** (**[[rimske brojke|DCLXXIV]]**) bila je redovna godina koja počinje u nedjelju u julijanskom kalendaru. Oznaka 674. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Bizantsko-arapski ratovi: Arapi započinju prvu opsadu bizantske prijestolnice Konstantinopol.
* Dagobert II i Teuderik I nasljeđuju Hilderika II kao kraljevi Franaka
* Kralj Munmu u Koreji naređuje početak izgradnje umjetnog jezera Anapji.
* Cenfus, potom Aescwine stupaju na prijestolje Wessexa.
* 12. 11. &ndash; Japanska princeza Oku poslana u Ise Jingu.
* Benedict Biscop u Kraljevini Nortumbriji osniva samostan Monkwearmouth.
* U engleskim crkvama se prvi put pojavljuju stakleni prozori.


## Rođenja

## Smrti
* Wulfhere, kralj Mercije
* Seaxburh, kraljica Wessexa
* Hongren, zen budistički patrijarh iz doba kineske dinastije Tang (r. 601)
* Abu Ayyub al-Ansari, arapsko-muslimanski vojskovođa i ashabi umro za vrijeme prve arapske opsade Konstantinopola

## Reference
Ceolwulf

**Ceolwulf**, ponekad i **Ceolwulph**, je germansko, odnosno anglosaksonsko ime koje se može odnositi na:
* Ceolwulf od Danske, mogući kralj Danske
* Ceolwulf I od Mercije, kralj Mercije
* Ceolwulf II od Mercije, kralj Mercije
* Ceolwulf od Northumbrije (Sveti Ceolwulf), kralj Northumbrije
* Ceolwulf od Wessexa, kralj Wessexa
* Ceolulfus, biskup Lindseya, također poznat kao Ceolwulf
Cwichelm

**Cwichelm** je anglosaksonsko osobno ime koje se može odnositi na:
* Cwichelm od Wessexa, princ ili kralj Wessexa
* Cwichhelm (biskup), biskup Rochestera
Aescwine od Wessexa

**Aescwine** (*Æscwine*) je bio kralj Wessexa od oko 674. do 676. godine.

Prema *[[Anglosaksonska kronika|Anglosaksonskoj kronici]]* Aescwine je bio daleki potomak kralja Cynrica. Prema navodima Bede Uvaženog, na prijestolje je došao nakon kraljice Seaxburh, udovice kralja Cenwalha, koja je vladala godinu dana. Cenwalhova smrt je, prema Bedi, dovela do desetgodišnjeg perioda kada su Wessexom dominirali lokalni velmože i vladari, odnosno nije bilo naročito efikasne centralne vlasti. 
Prema kasnijim kronikama je Aescwine vladao zajedno sa ocem koji se zvao Cenfus. Usprkos tome Aescwine je 675. uspio poraziti mercijskog kralja Wulfhherea. Umro je sljedeće godine i naslijedio ga je Centwine.

## Reference
Univerzitet u Čileu

**Univerzitet u Čileu** () je univerzitet osnovan 1842. godine. Univerzitet pohađa 35.619 studenata. Univerzitet u Čileu je sačinjen od 14 fakulteta i poseduje sistem univerzitetskih biblioteka i računskih centara. Rektor je Víctor Pérez Vera.

## Fakulteti
* Fakultet arhitekture i urbanizma
* Fakultet umetnosti
* Fakultet nauka
* Fakultet poljoprivrednih nauka
* Fakultet matematičkih i fizičkih nauka
* Šumarski fakultet
* Fakultet hemijskih i farmaceutskih nauka
* Fakultet društvenih nauka
* Fakultet veterinarskih nauka
* Pravni fakultet
* Fakultet za ekonomiju i biznis
* Filozofski fakultet
* Medicinski fakultet
* Stomatološki fakultet

## Povezano
* Lista univerziteta u Čileu

## Reference

## Vanjske veze

* Vebsajt Univerziteta u Čileu
Abu Ajub al-Ansari

**Abu Ayyub al-Ansari** (; Jatrib, 576 - Konstantinopol, 669/674) je bio jedan od ranih sljedbenika, odnosno suputnika (ashabija) islamskog proroka Muhameda, koji je kasnije postao poznat i kao vojskovođa u bizantsko-arapskim ratovima.

Pripadao je jevrejskom plemenu Banu Najjar koje je kasnije prešlo na islam. Nakon Hidžre je u Medini pružao pomoć Muhamedu. Sudjelovao je u ratnim pohodima, a nakon muslimanskog osvajanja Egipta 640-ih se, zajedno sa mnogim drugim istaknutim ashabijima, naselio u Fustatu.

Perzijski historičar Muhamed ibn Džarir al-Tabari navodi kako je Abu Ajub godine 49. AH (669/670), tada već u poodmakloj dobi, sudjelovao u napadima na bizantsku prijestolnicu Konstantinopol koje je vodio Jazid, sin tadašnjeg omejadskog kalifa Muavije. Kada je osjetio da umire, zamolio je Jazida da njegovi vojnici prodru do bizantskih zidina koliko god je duboko moguće kako bi ga tamo sahranili. Jazid mu je ispunio želju. Kasniji ne-muslimanski historičari taj događaj vezuju uz godinu 674. odnosno prvu arapsku opsadu Carigrada koja je završila neuspjehom.

Kada su godine 1453. Konstantinpol osvojili Turci, na mjestu na kome je po predaji sahranjen Abu Ajub je sagrađena Ejup Sultan džamija.

## Literatura
* Muhammad ibn Jarir al-Tabari, History v. 18 "Between Civil Wars: The Caliphate of Mu'awiyah," transl. Michael G. Morony, SUNY, Albany, 1987

## Vanjske veze
* https://web.archive.org/web/20040530183515/http://alislaah2.tripod.com/caliphs/id9.html
Opsada Carigrada (674–678)

**Opsada Carigrada od 674. do 678. godine** ili **Prva arapska opsada Carigrada** je predstavljala prvi pokušaj arapsko-muslimanskog Omejadskog Kalifata da zauzme bizantsku prijestolnicu Konstantinopol (Carigrad), te tako konačno sruši Bizantsko Carstvo i okonča bizantsko-arapske ratove. Opsada koja je trajala nekoliko godina doživjela je neuspjeh, što se najčešće tumači snagom carigradskih bedema koje Arapi nisu mogli probiti; Arapi su Konstantinopol ponovno pokušali zauzeti tek četiri decenije kasnije.

Rat između Bizanta i arapskih muslimana je otpočeo nepune četiri decenije ranije i u njemu su Arapi u pravilu pobjeđivali Bizant, koji je vrlo brzo izgubio najbogatije provincije kao što su Levant (do kraja 630-ih) i Egipat (do početka 640-ih). Godine 649. je Muavija, arapski guverner Sirije, prvi put izgradio ratnu mornaricu, s kojom je osvojen Cipar, a u Bitci jarbola 655. uspostavljena i pomorska nadmoć nad istočnim Mediteranom te osvojeni Rodos i Kreta. Dalje napredovanje Arapa je zaustavljeno izbijanjem građanskog rata među muslimanima; njegov završetak i Muavijin dolazak na mjesto kalifa 661. je označio nastavak osvajanja, pri čemu se na meti našla dotle uglavnom netaknuta bizantska Sjeverna Afrika. Godine 674. je Muavija zaključio da je došlo do vrijeme da se udari na sam Konstantinopol, te je organizirao veliku flotu i vojsku te je povjerio svom sinu Jezidu.

Neposredno prije početka opsade u Konstantinopol je došao sirijski kršćanski izbjeglica po imenu Kalinik sa formulom za tvar, odnosno tajno oružje, koje će biti poznata kao grčka vatra. Prije nego što su je Bizantinci mogli upotrijebiti, Jezidove snage su napale grad. Debeli bedemi su se, međutim, pokazali previše snažni za neposredni napad, te je Jezidova vojska umjesto toga pokušala grad glađu natjerati na predaju. Obje strane su se pokazale upornima, i opsada se odužila na nekoliko godina. Konačno je 677. bizantska mornarica, čiji su brodovi bili opremljeni sifonima sa grčkom vatrom, razbila arapsku mornaricu u Mramornom moru; time je omogućeno da se Bizant neometano opskrbljuje s mora, dok je opskrba arapskih snaga došla u pitanje. Godine 678. se Jezidova vojska povukla.

Bizantinska pobjeda je predstavljala dotad najveći poraz Arapa u ratu s Bizantincima, te je na nekoliko godina zaustavila njihova osvajanja. Bizantincima je omogućeno da krenu u protuofenzivu tokom koje su povratili dio teritorija Sjeverne Afrike, kao i Rodos i Kretu. Iako se Kalifat kasnije pregrupirao i nastavio sa osvajanjima, Bizant je dobio dragocjenih nekoliko decenija da se pripremi za daleko veću i bolje organiziranu opsadu 717-718.

## Literatura
* Jonathan Harris (2007), *Constantinople: Capital of Byzantium*. Hambledon/Continuum, London. 
*
Cenwalh od Wessexa

**Cenwalh**, također **Cenwealh** ili **Coenwalh** (? - cca. 672), bio je kralj Wessexa u dva navrata - od oko 643. do cca. 645 te od cca. 648 do smrti.

Prema Bedi Uvaženom je bio sin prethodnog kralja Cynegilsa. Iako mu se otac bio preobratio na kršćanstvo, mladi princ je to odbio, ostavši vjeran paganstvu. Bio je oženjen za kćer Pende, kralja susjedne Mercije; kada mu je dosadila, jednostavno ju je otjerao, a što je njegov tast shvatio kao povod za invaziju. Mercijanci su zauzeli Wessex, a Cenwalh je bio prisiljen bježati na istok, gdje je pronašao utočište kod Anne, kršćanskog kralja Istočne Anglije.

Prilikom izgnanstva, koje je trajalo najkasnije do 648. godine, Cenwalh se konačno pokrstio te vratio na prijestolje. Oskudni i često proturječni podaci ne navode detalje njegovog povratka na vlast. Najvažniji događaji njegove druge vladavine su bili osnivanje biskupije Winchester, kao i pohodi Wulfhherea od Mercije.

Nakon smrti je nakratko vladala njegova udovica, kraljica Seaxburh. Nije imao sinova.

## Povezano
* Porodično stablo Kuće Wessex

## Izvori

## Vanjske veze
* Cenwealh 2  at the Prosopography of Anglo-Saxon England
* Anglo-Saxons.net has a chronology and the texts of charters attributed to Cenwealh
Seaxburh od Wessexa

**Seaxburh** (fl. 672-674) je bila kraljica Wessexa u periodu od 672. do 674. Bila je supruga, odnosno udovica prethodnog kralja Cenwalha, koga je naslijedila nakon smrti 672. Pretpostavlja se da je umrla, odnosno prepustila vlast sljedećem kralju Aescwineu koji se prvi put spominje 675.

Ne treba je miješati sa mnogo poznatijom suvremenicom Seaxburh od Elyja, istočnoanglijskom princezom i sveticom.

## Fusnote
Sigebert III

**Sigebert III** (cca. 630&ndash;656/660) je bio franački kralj Austrazije iz Merovinške dinastije, koji je vladao od 634. do smrti.

Bio je najstariji sin franačkog kralja Dagoberta I koji je nakon očeve smrti dobio vlast nad Austrazijom. S obzirom da je bio dijete, pravu vlast je na početku imao majordom Pipin Landenski. Iako je imao deset godina, pokušao je na čelu austrazijske vojske 640. pokoriti susjednu Tiringiju; međutim, u tom pohodu ga je porazio tirinški kralj vojvoda Radulph. *Fredegarova kronika* navodi da je plakao na bojištu. Tradicionalno se smatra da je taj poraz - koji je jasno pokazao da djeca-kraljevi ne mogu voditi vojsku - vlast nad franačkim zemljama stavio u ruke moćnih majordoma.

Pipina Landenskog je, pak, na mjestu majordoma naslijedio njegov sin Grimoald Stariji. On je iskoristio činjenicu da mladi kralj nema svog sina, te ga nagovorio da posvoji njegovog sina Hildeberta, učinivši ga tako prijestonasljednikom. Kada je Sigebert dobio svog biološkog sina Dagoberta, Grimoald ga je dao protjerati sa dvora.

Iako je ostao upamćen kao neodlučan i slab vladar, odnosno prvi od *[[roi fainéant]]* - "lijenih kraljeva" koji će obilježiti ostatak postojanja Merovinške dinastije, srednjovjekovne kronike su također navele da je obilato financijski i na drugi način pomagao samostane i Crkvu. Zbog toga je proglašen svecem, odnosno zaštitnikom grada Nancyja  U tamošnjoj katedrali se čuvaju njegovi posmrtni ostaci, koji su bili oskrnavljeni za vrijeme Francuske revolucije.

## Literatura
* R.P. Vincent, *Histoire fidelle de st Sigisbert: XII roy d'Austrasie et III du nom; avec un abrégé de la vie du roy Dagobert, son fils: le tout tiré des antiquités austrasiennes* (Nancy: R. Charlot et P. Deschamps, 1702)

## Reference
Hildebert Usvojeni

**Hildebert III Usvojeni** (, ? - 657/661) je bio kratkotrajni franački kralj Austrazije iz dinastije Pipinida, preteče kasnije i mnogo poznatije dinastije Karolinga.

Otac mu je bio austrazijski majordom Grimoald Stariji, koji je od smrti kralja Dagoberta I 634. *de facto* vladao Austrazijom, koristeći dijete-kralja Sigeberta III kao svoju marionetu. S obzirom da Sigebert nije imao bioloških sinova, uspio ga je nagovoriti da Hildeberta usvoji kao svog sina, te ga tako učini legitimnim nasljednikom prijestolja. Kada je Sigebert ipak uspio dobiti biološkog sina Dagoberta II, Grimoald je na to reagirao tako što je prisilno zaredio Dagoberta II.

Hildbert je na prijestolje stupio nakon Sigebertove smrti između 656. i 660. godine. Njegova vladavina je završila između 657. i 661. godine; razni izvori navode da je za to zaslužna vojna intervencija Neustrije, bilo pod kraljem Klodvigom II i njegovim majordomom Erhinoaldom, bilo pod kraljem Klotara III. U oba slučaja je Hildebert bio pogubljen zajedno sa svojim ocem, a Klotar III stavljen na prijestolje kao legitimni merovinški kralj.
Teuderik III

**Teuderik III** (*Teodorik*; , ; (oko 653. - 691.) je bio franački kralj od 687. - 691. godine.

Postavljen je na tron od plemića Pipina Karolinga koji je upravljao Franačkom bez kraljeva cijelo jedno desetljeće. Njegovim kraljevanjem ništa se u državi nije promijenilo tako da je poslije Hilderika II. prošao kao još jedan od nevidljivih franačkih kraljeva.

Naslijeđio ga je maloljetni sin Klodvig IV..
Dagobert II

**Dagobert II** (cca. 650 &ndash; 23. decembar 679) bio je franački kralj Austrazije od 676. do 679. Bio je sin Sigeberta III i Chimnechilde od Burgundije.

U vrijeme Dagobertovog rođenja je Sigebert bio marioneta moćnog majordoma Grimoalda Starijeg, koji je kralja bio nagovorio da Grimoaldovog sina Hildeberta posvoji i tako učini legitimnim nasljednikom. S obzirom da je Dagobert smetao Grimoaldovim planovima za započinjanje vlastite dinastije, određeno je da se zaredi. Povjeren je Dezideriju, biskupu Poitiersa, a potom je poslan na školovanje u irske samostane, i na kraju na anglosaksonske dvorove.

U međuvremenu su se protiv Grimoalda i Hildeberta pobunili austrazijski plemići i u pomoć pozvali neustrijskog kralja Klodviga II. On je između 657. i 661. likvidirao uzurpatore, a njegov majordom Ebroin za novog kralja postavio Klodvigovog sina Hilderika II. Mladi je kralj ubijen u lovu kraj Maastrichta 675. Tada se Austrazija rascijepila na dvije frakcije - jednu koja je tražila da novi kralj postane Klodvig III, i drugu koja je tražila da to postane Dagobert II. Borba je, uz pomoć znamenitog biskupa Wilfrida odlučena u Dagobertovu korist, koji je 676. postao novi kralj.

Dagobert se, poput oca, morao pomiriti s time da vlast ima Ebroin. Tokom vladavine se uglavnom bavio crkvenim pitanjima i osnivao samostane. Usprkos toga, ubijen je u lovu 23. decembra 679. Njegova smrt je dovela do bezvlašća koje je najbolje iskoristio Grimoaldov rođak Pipin Herstalski.

Oko Dagoberta se kasnije stvorio svetački kult. Kasnijim generacijama je, međutim, daleko poznatiji po legedni vezanoj uz francusko mjesto Rennes-le-Château, prema kojoj je imao sina, odnosno nastavljača loze legitimnih merovinških kraljeva koja traje do današnjeg dana. Na tu legendu su se u 20. vijeku nadovezale pseudohistorijske priče o Sionskom prioratu koje, između ostalog, čine jedan od temelja zapleta popularnog romana *[[The Da Vinci Code|Da Vincijev kod]]*.

## Literatura
* Wallace-Hadrill, J.M. 1962. *The Long-Haired Kings, and Other Studies in Frankish History*, (London: Methuen & Co.)
* Ian Wood, *The Merovingian Kingdoms 450-751* (Longman, 1993)

## Vanjske veze

* ''Ökumenisches Heiligenlexikon'': Dagobert II (in German)
* ''Lexikon des Mittelalters'': III.429 (in German)
* BBC2: "From Merovingians to Carolingians : Dynastic Change in Frankia" 
* *Da Vinci Declassified*, 2006 TLC documentary
Deinonihosauri

**Deinonihosauri** (lat. Deinonychosauria, "gušteri sa užasnom pandžom") su bili uspješan kladus teropoda iz perioda kasne jure i krede. Ti svežderi i mesožderi su poznati po svojim pandžama nalik na srp na drugom nožnom prstu. Ovaj kladus se dijeli na još dva kladusa: Dromaeosauridae i Troodontidae. Najveći poznati pripadnik bio je *[[Utahraptor]]* (7 m), a *[[Anchiornis]]* je bio najmanji (34&nbsp;cm).

Među najteže kredske vrste također spadaju i: *[[Dromaeosaurus]]*, *[[Deinonychus]]* i *[[Velociraptor]]*. Trudontidi, iz kasne krede, su bili lakši i manji od dromeosaurida, a najpoznatiji su: *[[Troodon]]* i *[[Saurornithoides]]*.

## Opis
Kao i drugi teropodi, deinonihosauri su bili dvonošci; odnosno, hodali su na dvije noge. Međutim, dok je većina teropoda hodala sa tri prsta koji dodiruju tlo, fosilizirani tragovi stopala pokazuju da je većina deinonihosaura držala drugi prst iznad tla u ispruženoj poziciji, dok su samo treći i četvrti prst nosili težinu tijela. To se naziva funkcionalna didaktilija. Na povećanom drugom prstu nalazila se neobično velika pandža u obliku srpa (držana iznad tla ili "povučena" tijekom hoda), za koju se smatra da je služila pri lovu ili penjanju na drveće. Ta pandža je naročito velika kod velikih eudromeosaura. Jedna vrsta eudromeosaura, *[[Balaur bondoc]]*, je također imala pandžu i na prvom i na drugom prstu.

## Klasifikacija

Deinonihosauri su takson unutar Theropoda. On uključuje dvije porodice: Dromaeosauridae i Troodontidae. Sestrinska grupa deinonihosaura je Avialae (ptice i njihovi bliski srodnici). Neka istraživanja su pokazala da su trudontidi bliži pticama nego dromeosauridima. U tom slučaju bi jedina porodica ove grupe bila Dromaeosauridae. Američki paleontolog Paul Sereno definira ovu grupu kao zajedničkog pretka vrsta *[[Dromaeosaurus|Dromaeosaurus albertensis]]* i *[[Troodon|Troodon formosus]]* i sve njihove potomke. Kevin Padian, još jedan američki paleontolog, vidi Deinonychosauria kao sve oblike koji dijele mlađeg pretka sa vrstom *[[Deinonychus|Deinonychus antirrhopus]]* nego sa *Passer domesticus*.
* **Infrared Deinonychosauria**
** *[[Euronychodon]]*?
** *[[Pamparaptor]]*
** *[[Paronychodon]]*?
** Porodica Archaeopterygidae?
** **Natporodica Dromaeosauroidea**
*** Porodica Dromaeosauridae
**** Potporodica Microraptorinae
**** Potporodica Unenlagiinae
**** Eudromaeosauria
***** Potporodica Dromaeosaurinae
***** Potporodica Saurornitholestinae
***** Potporodica Velociraptorinae
** **Natporodica Troodontoidea**
*** Porodica Troodontidae
**** ?Potporodica Elopteryginae
**** Potporodica Troodontinae

## Reference
Rupert Grint

**Rupert Alexander Grint** (Watton-at-Stone, Engleska, 24. kolovoza 1988.), engleski glumac najpoznatiji po ulozi Rona Weasleyja.

Rupert je najstariji od petoro djece Nigela Grinta i Jo Parsons (ima jednog brata i tri sestre). Ulogu Rona dobio je repajući tekst iz knjige. Osim u Harryju Potteru, Rupert je glumio u filmu Thunderpants (2002). Njegovi su najdraži glumci Jim Carrey i Mike Myers. Rupert jako dobro igra golf, boji se paukova (baš kao i Ron), najdraža mu je životinja deva, a najdraži mobitel Motorola v3.

## Vanjske veze

* Rupert Grint at IMDb.
IMAX

**IMAX** je filmski format i skup standarda kino-projekcije koje je razvila i nad kojima industrijsko vlasništvo ime kanadska komapnija IMAX Corporation. IMAX posjeduje kapacitet da bilježi i prikazuje slike daleko veće površinme i rezolucije nego konvencionalni filmski sistemi. Od 2002. je nekoliko cjelovečernjih filmova prepravljeno u IMAX format kako bi se mogli prikazivati u IMAX kino-dvoranama, a neki su bili djelomično snimljeni u IMAX tehnici.

IMAX je najčešće korišten sistem za prikazivanje specijalnih filmova. U martu 2011. je bilo 528 IMAX kino-dvorana u 46 zemalja.

## Reference

## Vanjske veze

* IMAX.com, the official Web site
* IMAX.com.au, LG IMAX - Sydney, NSW Australia
* ODEON IMAX 
* IMAX iPad App, IMAX iPad App
* Large Formats, Describes the differences between the three different "large-format" or "giant-screen" formats, the IMAX Digital format, and the conventional formats.
* The-Numbers.com, IMAX box office figures
* IMAX in Russia , Moscow IMAX Web site
* Behind the Scenes Tour of The IMAX at the Maryland Science Center 
* Map of theatres that are or aren't actual IMAX formats 
* IMAX Soundtracks Database, IMAX Soundtracks Database
* IMAX Films , downloads
Horkruks

**Horkruks** () je izmišljeni magični predmet u seriji knjiga „Hari Poter“, britanske spisateljice Dž. K. Rouling. To je sprava nastala korišćenjem mračnih veština, sa ciljem da osobu koja ju je napravila učini besmrtnom. Pojam horkruksa je prvi put spomenut u šestom romanu serije „Hari Poter i Polukrvni Princ“, i to uz pomoć Horacija Pužoroga koji je objasnio kako se prave i čemu služe. Predmeti pretvoreni u horkrukse su se pojavljivali i u prethodnim romanima serije, ali nisu bili identifikovani kao horkruksi. Pronalaženje i uništavanje horkruksa lorda Voldemora predstavlja središte dešavanja poslednja dva romana iz serije — „Hari Poter i Polukrvni Princ“ i „Hari Poter i relikvije Smrti“.

## Vanjske veze
* Horkruks na vanjskoj Harry Potter Wiki
David Barron

**David Barron** je britanski filmski producent, poznat prije svega sudjelovanju u filmovima iz serije o Harryju Potteru.

## Filmografija
* *[[Harry Potter and the Deathly Hallows - Part 2|Harry Potter and the Deathly Hallows – Part 2]]* (2011) – producent
* *[[Harry Potter and the Deathly Hallows - Part 1|Harry Potter and the Deathly Hallows – Part 1]]* (2010) – producent
* *[[Harry Potter and the Half-Blood Prince (2009)|Harry Potter and the Half-Blood Prince]]* (2009) – producent
* *[[Harry Potter and the Order of the Phoenix (2007)|Harry Potter and the Order of the Phoenix]]* (2007) – producent
* *[[Harry Potter and the Goblet of Fire (2005)|Harry Potter and the Goblet of Fire]]* (2005) – izvršni producent
* Sahara (2005) – ko-producent
* *[[Harry Potter and the Chamber of Secrets (2002)|Harry Potter and The Chamber of Secrets]]* (2002) – izvršni producent
* Possession (2002) – izvršni producent
* It Was An Accident (2000) – izvršni producent
* Love's Labours Lost (2000) – producent
* Hamlet (1996) (1996) – producent
* A Midwinter's Tale (1996) – producent
* The Muppet Christmas Carol (1993) – linijski producent
* The Princess Bride (1987) – menadžer produkcije
* Legend (1986) – menadžer jedinice
* The Killing Fields (1984) – drugi pomoćnik režisera
* The French Lieutenant's Woman (1981) – menadžer lokacije
* Mary Shelly's Frankenstein – pridruženi producent, menadžer produkcijske jedinice
* Hamlet (Abridged Version) – producent
* Hamlet (1990) – nadzornik produkcije

## Vanjske veze
*
David Heyman

**David Jonathan Heyman** (26. jul 1961 -) je britanski filmski producent koji je osnovao tvrtku Heyday Films. Najpoznatiji je po tome što je 1999. godine otkupio autorska prava za buduću seriju filmova *[[Harry Potter (filmska serija)|Harry Potter]]* te do 2011. producirao svih osam nastavaka.

## Vanjske veze
* 
* Interview with David Heyman about ''The Boy In The Striped Pajamas'' and ''Harry Potter And The Half Blood Prince''
* Boy in the Striped Pajamas Interview & Biographies
* Film Journal International: David Heyman Interview 
* Daily Mail Rose Uniacke Interview
* Interview with David Heyman about the ''Harry Potter'' series, ''Harry Potter and the Deathly Hallows'', and his projects after the ''Harry Potter'' films end  (Direct audio link to the interview)
675.

__NOTOC__
Godina **675.** (**[[rimske brojke|DCLXXV]]**) bila je redovna godina koja počinje u ponedjeljak u julijanskom kalendaru. Oznaka 675. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 5. 1. &ndash; U Japanu prvi put postavljena platforma za promatranje neba.
* 14. 3. &ndash; Japanska princeza Tōchi i Princeza Abe odlaze u Ise Jingu.
* 16. 3. &ndash; Japanski car Temmu, donosi ukaz o ukidanju kmetstva, a također naređuje da se prestane sa dodjelom carske zemlje prinčevima, velmožama, ministrima i hramovima.
* Frithuwold od Surreya kršten zajedno sa svojim sinom, što označava pokrštavanje Surreya.
* Æthelred nasljeđuje svog brata Wulfherea kao kralj Mercije.
* Mladi kineski pjesnik Wang Bo (王勃) piše *[[Tengwang Ge Xu]]*, pjesmu posvećenu Tengwang paviljonu.
* 8. 5. &ndash; Japanski car određuje da se riža prikupljena kao porezno davanje podijeli siromašnim seljacma; istovremeno regulira lov i ribolov, te zabranjuje konzumacju mesa goveda, konja, pasa, majmuna i peradi.
* U današnjoj Engleskoj osnovane opatije Abingdon i Bath.
* Nakon što su izrazili protivljenje ukazima cara Temmua, pojedini japanski ministri su prognani. Jedan čovjek se zbog toga penje na brdo kraj carske palače, javno proklinje cara i potom vrši protestno samoubistvo.
* 16. 9. &ndash; Japan pogađa tajfun.
* Aldhelm postaje opatom Malmesburyja.


## Rođenja

## Smrti
* Sveti Colman, biskup Lindisfarnea
* Wulfhere, kralj Mercije
* Sveti Amand
* Li Hong, kineski princ

## Reference
Sveti Amand

:*Za mjesta nazvana po sv. Amandu v. [[Saint-Amand]]. Za vođe galske pobune protiv [[Dioklecijan]]a, uključujući Amanda, v. [[Aelianus (ustanik)]].*

Sveti **Amand** ili **Amandus (Amantius)** (rođen kao Jacob) (cca. 584 – 675) bio je francuski kršćanski svetac.

Rodio se u današnjoj oblasti Poitou u plemenitoj porodici. Usprkos njenog protivljenja, sa dvadeset godina se zaredio. U Bourgesu je pod vodstvom tamošnjeg biskupa Austregisila živio petnaest godina na kruhu i vodi. Poslije hodičašća u Rim, godine 628. je posvećen kao misionarski biskup. Franački kralj Klotar II ga je poslao da pokrštava pagansko stanovništvo u današnjoj Flandriji, pogotovo oko Ghenta.

## Izvori

## Literatura
* *Acta Sanctorum* (Antwerp, 64 vols, 1643-), Feb 1 (1658), 815-904
* Krusch, B, *Monumenta Germaniae Historica*, *Scriptores rerum merov.*, V, 395-485
* Moreau, E de, *Saint Amand* (1927) An abbreviated version is Moreau, *Saint Amand, le principal évangélisateur de la Belgique*, 1942.
* Moreau, E de, *La Vita Amandi Prima et les Fondations monastiques de St Amand*, Analecta Bollandiana lxvii (1949), 447-64

## Vanjske veze

* Website of Saint-Amand-les-Eaux, with a good history section (in French)
Steve Kloves

**Stephen Keith "Steven" Kloves** (18. mart 1960 -) je američki filmski scenarist poznat po adaptacijama romana među kojima se ističe serija filmska serija ''Harry Potter'' i *[[Wonder Boys (film)|Wonder Boys]]*. Također je i režirao dva igrana filma.

## Izvori

## Vanjske veze
*